മോദിയുടെ പിറന്നാള് ആഘോഷം: കുടയത്തൂരിലെ ശുചീകരണം ശ്രദ്ധേയമായി കുടയത്തൂര്: പ്രധാനമന്ത്രി നരേന്ദ്ര മോദിയുടെ പിറന്നാള് ദിനത്തോടനുബന്ധിച്ച് ഇരുപതു ദിവസം നീണ്ടുനില്ക്കുന്ന വിവിധ സേവന പ്രവര്ത്തനങ്ങളുടെ ഭാഗമായി പഞ്ചായത്ത് മെമ്ബര് ബിന്ദു സുധാകരന്റെ നേതൃത്വത്തില് കുടയത്തൂരില് ശുചീകരണ പ്രവര്ത്തനം നടത്തി.ശരംകുത്തി ശ്രീധര്മശാസ്താ ക്ഷേത്രത്തിന് സമീപമുള്ള മലങ്കര ജലാശയത്തില് കുന്നുകൂടി കിടന്ന പ്ലാസ്റ്റിക് ഉള്പ്പെടെയുള്ള മാലിന്യങ്ങള് നീക്കം ചെയ്തു. മലങ്കര ജലാശയത്തിലേക്ക് ഒഴുകിയെത്തുന്ന സമീപത്തെ കൈത്തോട്ടിലെ മാലിന്യങ്ങളും നീക്കി. ജലാശയത്തിന്റെ നടുവിലായി കിടന്നിരുന്ന മാലിന്യങ്ങള് കൊട്ട വഞ്ചിയിലും വള്ളങ്ങളിലും എത്തിയാണ് ചാക്കുകളില് ശേഖരിച്ചത്. മാലിന്യ നിര്മാജന പരിപാടി കാണുവാന് ജലാശയതീരത്ത് നിരവധിപേര് എത്തിയിരുന്നു. പരിപാടിയുടെ ഉദ്ഘാടനം സന്തോഷ് ട്രോഫി മുന് താരവും രക്തദാന പ്രവര്ത്തനങ്ങളുടെ സംയോജകനുമായ പി.എ.സലിംകുട്ടി ഉദ്ഘാടനം ചെയ്തു. വാര്ഡ് മെമ്ബര് ബിന്ദു സുധാകരന്, മുന് ഫുട്ബോള് താരം ഗണേഷ്.കെ., അറക്കുളം പഞ്ചായത്ത് മെമ്ബര് പി.എ.വേലുക്കുട്ടന്, വോളിബോള് താരം ഹാറൂണ് റഷീദ് എന്നിവര് സംസാരിച്ചു.കെ.യു.സിജു, ഹരിദത്ത്, പി.പി.ശ്രീരാജ്, വിഷ്ണു കെ.എ, ജോബന് ജോസഫ്, കെ.ആര്.ഷാജി, സിജു കുന്നിനിയില്, ജ്യോതിഷ്, കെ.എന്.ഷിബു, കൃഷ്ണരാജ്, രാജീവ് വി.എസ്, മനോജ്, പ്രഭാകരന്പിള്ള, സാബു, അശോകന്, ബിജു കെ.യു, തുടങ്ങിയവര് ശുചീകരണ പ്രവര്ത്തനത്തില് പങ്കെടുത്തു.